OpenLLM-France/wikimedia huggingface dataset:
# GJ 357 d

GJ 357 d és un exoplaneta, considerat una superterra que orbita dins de la zona d'habitabilitat del seu estel, GJ 357, una nana roja de tipus M situada a 31 anys llum del sistema solar. El sistema planetari està localitzat a la constel·lació de l'Hidra Femella.
Va ser descobert per un equip liderat per Rafael Luque, de l'Institut d'Astrofísica de Canàries (IAC), durant l'observació de GJ 357, on buscava confirmar l'existència d'un altre planeta, GJ 357 b, que havia estat tentativament detectat usant-se dades de fotometria del satèl·lit Transiting Exoplanet Survey Satellite (TESS). Les observacions van oferir el descobriment, anunciat el juliol de 2019, d'un sistema planetari d'almenys tres planetes.

## Referències

* 1 2 3 4 5 6 Norio Narita «Planetary system around the nearby M dwarf GJ 357 including a transiting, hot, Earth-sized planet optimal for atmospheric characterization». Astronomy and Astrophysics, 01-08-2019. DOI: 10.1051/0004-6361/201935801.
* ↑ Afirmat a: Frequency of planets orbiting M dwarfs in the Solar neighbourhood. Indicat a la font segons: Enciclopèdia Extrasolar Planets. Autor: Hugh R. A. Jones. Llengua del terme, de l'obra o del nom: anglès. Data de publicació: 2019.
* ↑ Norio Narita «Planetary system around the nearby M dwarf GJ 357 including a transiting, hot, Earth-sized planet optimal for atmospheric characterization». Astronomy and Astrophysics, 01-08-2019. DOI: 10.1051/0004-6361/201935801.
* 1 2 3 Afirmat a: SIMBAD.
* ↑ Afirmat a: Enciclopèdia Extrasolar Planets. Identificador Extrasolar Planets Encyclopaedia d'exoplaneta: 357 d/ GJ 357 d. Llengua del terme, de l'obra o del nom: anglès.
* ↑ «Planet 47 UMa b» (en anglès). Extrasolar Planets Encyclopaedia. Observatori Meudon. [Consulta: 13 desembre 2020].
* ↑ Falconer, Rebecca, Newly uncovered super-Earth 31 light-years away may be habitable, Axios, August 1, 2019
* 1 2 3 Reddy. «TESS Discovers Habitable Zone Planet in GJ 357 System» (en anglès americà). SciTechDaily, 31-07-2019. [Consulta: 1r agost 2019].
* ↑ «Potentially habitable ‘super-Earth’ discovered just 31 light-years away» (en anglès). NBC News. [Consulta: 1r agost 2019].
* 1 2 Garner. «NASA's TESS Helps Find Intriguing New World». NASA, 30-07-2019. [Consulta: 1r agost 2019].
* ↑ Luque, R.; Pallé, E.; Kossakowski, D.; Anglada-Escudé, G.; Kemmer, J. «Planetary system around the nearby M dwarf GJ 357 including a transiting, hot, Earth-sized planet optimal for atmospheric characterization». Astronomy & Astrophysics, 628, 01-08-2019, pàg. A39. DOI: 10.1051/0004-6361/201935801. ISSN: 0004-6361 [Consulta: 8 agost 2019].
# GKS Piast Gliwice

El Gliwicki Klub Sportowy Piast Gliwice és un club de futbol polonès de la ciutat de Gliwice. El nom del club fa referència a la Dinastia Piast polonesa.

## Història

El club va ser fundat el juny de 1945 per repatriats polonesos de la Ucraïna Occidental. Evolució del nom:
* 1945: KS Piast Gliwice
* 1946: KSM Piast Gliwice
* 1947: ZKSM Piast Gliwice
* 1949: ZS Metal Piast Gliwice fusionat amb ZKSM Huta Łabędy, ZKS Walcownia Łabędy, RKS Jedność Rudziniec, RKS PZS Gliwice i ZKS Silesia Gliwice
* 1949: ZKS Stal Gliwice
* 1951: ZKS Stal GZUT Gliwice
* 1955: ZKS Piast Gliwice
* 1957: KS Piast Gliwice
* 1961: SKS Piast Gliwice
* 1964: GKS Piast Gliwice fusionat amb GKS Gliwice i KS Metal Gliwice
* 1983: MC-W GKS Piast Gliwice
* 1989: CWKS Piast-Bumar Gliwice fusionat amb ZTS Łabędy (Gliwice)
* 1990: CWKS Bumar-Piast Gliwice
* 1990: KS Bumar Gliwice
* 1990: KS Bumar Łabędy (Gliwice)
* 1990: KS Bumar Gliwice
* 1991: KS Piast-Bumar Gliwice
* 1992: MC-W GKS Piast Gliwice
* 1995: KS Bojków Gliwice fusionat amb KS Bojków Gliwice
* 1995: KS Piast Bojków Gliwice
* 1996: GKS Piast Gliwice
Ha estat dos cops finalista de copa els anys 1978 i 1983, i ha participat en competicions europees.

## Referències

* ↑ «Waldemar Fornalik trenerem Piasta» (en polonès). 90minut, 19-09-2017. [Consulta: 20 setembre 2017].
* ↑ «Piast Gliwice current squad» (en polish). Piast Gliwice. Arxivat de l'original el 16 de febrer 2016. [Consulta: 17 febrer 2016].
* ↑ «Piast Gliwice». 90minut.pl. [Consulta: 9 abril 2017].
* ↑ «Poland - List of Cup Finals». rsssf.com. [Consulta: 9 abril 2017].
* ↑ «Kapitan Piasta awansował z nim od B-klasy do ekstraklasy» (en polonès). Sport.pl, 27-05-2008. [Consulta: 8 juny 2013].

## Enllaços externs

* GKS Piast Gliwice - Lloc web oficial
* Piast Gliwice a 90minut.pl
# Galeria d'art nacional de les Bahames

La Galeria d'art nacional de les Bahames (en anglès: National Art Gallery of The Bahames) és una galeria d'art a Nasau, la capital de les Bahames. La galeria està situada a la restaurada Vila Doyle que data de 1860. Se centra en els artistes locals, però també hi ha altres obres d'art, incloent-hi paisatges de Winslow Homer. La directora és Amanda Coulson. El cap de col·leccions és John Cox.
La col·lecció permanent inclou ceràmica, pintures, fotografies, escultures i tèxtils, principalment a partir del segle xx.

## Missió

La missió de la galeria és col·leccionar, preservar, documentar i promoure una col·lecció nacional d'art per al gaudi i l'educació de les Bahames i el públic internacional en general. La NAGB ajuda a definir el moviment artístic de Bahames que té a aquest punt desenvolupat de manera informal. La Galeria d'Art Nacional dona suport a la comunitat artística mitjançant l'ampliació del seu públic, ajudant a definir les seves normes i pràctiques, i en ampliar la seva capacitat de difusió.

## Govern

La Galeria Nacional d'Art és una organització sense ànim de lucre que es regeix per un Consell d'Administració nomenat per un període de tres anys. Els informes anuals s'elaboren cada exercici pressupostari i estan disponibles com a documents PDF públics.

## Referències

* ↑ NAGB. «NAGB Announces New Director & Staff Appointments». NAGB. Arxivat de l'original el 2012-02-02. [Consulta: 1r abril 2013].
* ↑ NAGB. «Incoming Director Coulson appoints John Cox as new NAGB Chief Curator». NAGB. Arxivat de l'original el 2012-02-02. [Consulta: 1r abril 2013].
* ↑ NAGB. «Museum History and Governance». NAGB. Arxivat de l'original el 2013-01-04. [Consulta: 1r abril 2013].
# Galeria d'art de Tbilisi

La Galeria d'art de Tbilisi (en georgià: თბილისის სამხატვრო გალერეა) forma part dels Monuments Culturals destacats de Geòrgia, i es troba a la capital Tbilisi, a l'avinguda Rustaveli. També és coneguda com la «Galeria Blava» o «Galeria Nacional».

## Història

La història de la Galeria Nacional d'Art de Tbilisi té quasi un segle d'antiguitat. La fundació està associada amb la famosa figura pública i artista georgià Dimitri Xevardnadze. Aquest esdeveniment es remunta a l'any 1920. A partir d'aquesta data, la galeria d'art serveix per al desenvolupament de les belles arts georgianes.
L'edifici en què es troba va ser construït el 1888 per decisió de l'emperador rus i el Museu Històric Militar Rus. S'hi va fundar també el Saló de la fama.
La primera exposició de la galeria d'art es va fer a l'octubre de 1920. La política d'exhibició de la galeria es va revelar en els primers anys: exposicions d'artistes georgians i estrangers, vells i nous períodes d'art i el que s'ha valorat o ha entrat al territori de Geòrgia.

## Arquitectura

La galeria entre els anys 1880 - 1883 va ser construïda per a l'exposició de la casa Mibadzvitaa. La façana de l'avinguda de Rustaveli té una decoració rica, amb característiques de l'art barroc. Al centre de l'edifici es troba l'entrada. Les dues sales que té la galeria tenen sostre de vidre i, per tant, estan il·luminades amb llum solar.

## Actualitat

Al 2007, la Galeria d'Art de Tbilisi es va unir al Museu Nacional de Geòrgia. Es va planificar una reconstrucció a gran escala de l'edifici de la galeria, que va resultar en millores de la façana central i l'espai d'exposició.
L'edifici ha crescut també a compte del jardí. El nou espai expositiu va ser creat com a resultat de la reconstrucció. La galeria renovada consta de vuit sales, un laboratori de restauració, l'emmagatzematge necessari per organitzar exposicions temporals, espai de capacitació i botiga oberta. El projecte va ser desenvolupat per l'empresa d'arquitectura portuguesa Ainda Arquitectura.
La galeria és una de les exposicions centrals del Museu Nacional, on es poden veure obres mestres de l'art georgià. La Galeria d'Art de Tbilisi, el 7 de novembre de 2006, segons un decret del president de Geòrgia, va obtenir la categoria de Monument Cultural destacat de Geòrgia.

## Exposicions

El fons del museu manté 30.000 obres per a exposicions de cultura georgiana moderna, incloent-hi treballs de pintura, gràfics, art decoratiu aplicat i fotografia. La col·lecció principal són les obres de pintures i escultures georgianes clàssiques del segle xx. Entre ells es troba Niko Pirosmani, E. Nakhvidiani, D. Kakabadze, I. Gudiashvili i d'altres.

## Referències

* 1 2 საქართველოს პრეზიდენტის ბრძანებულება № 665, 2006 წლის 7 ნოემბერი, ქ. თბილისი, კულტურის ზოგიერთი უძრავი ძეგლისათვის ეროვნული მნიშვნელობის კატეგორიის მინიჭების შესახებ. El Decret Presidencial № 665 del 2006, el 7 de novembre de st. Tbilisi, sobre la concessió d'una categoria d'importància nacional a alguns monuments de béns immobles inamovibles.
* 1 2 3 4 5 «Historia» (en georgià). [Consulta: 28 juliol 2019].
# Gesso

El gesso (pronunciació original AFI [ˈdʒɛso]) terme manllevat de l'italià en el món de les arts i de la cultura pictòrica, heretat d'un mot llatí sorgit del grec γύψος gypsos, que significa guix o escaiola, és una substància de color blanc que consisteix en una barreja d'un aglutinant amb guix, clarió, pigment, o alguna combinació d'aquests. El gesso s'aplica a llenços o altres superfícies abans de pintar sobre elles, normalment amb oli o tremp. Generalment s'aplica amb una espàtula de belles arts. El gesso també és usat, encara que poques vegades, en imatgeria, ja que en aquest art s'usa l'anomenat estuc, i en treballs manuals, ja que la seva principal funció és fer de tapaporus.

## Referències

* ↑ Entrada gesso al web del TERMCAT
* ↑ Varney Thompson, Daniel. The Materials and Techniques of Medieval Painting. Courier Corporation, 1956. ISBN 9780486203270.
* ↑ «Gesso» (en anglès). Enciclopèdia Britànica. [Consulta: 13 febrer 2016].

## Enllaços externs

* Glossari de termes artístics a www.adolf.cat
* Gesso al web www.lartistica.cat
# Genuci Cipus

Genuci Cipus (en llatí Genucius Cippus o Cipus) va ser un pretor romà al que va passar un fet extraordinari. Tornant a Roma al capdavant del seu exèrcit victoriós va abaixar els ulls en travessar un rierol i va veure reflectit en l'aigua el seu front amb unes banyes. Alarmat pel prodigi, va oferir un sacrifici i interrogà les entranyes d'una víctima. L'harúspex li va dir que això significava que si entrava a la ciutat seria rei. Per evitar això, Cipus, que era un republicà convençut, va reunir el poble al Camp de Mart i es va imposar un exili voluntari. Com a agraïment, el senat li va oferir tanta terra com pogués conrear en un dia, i per recordar aquest gest es va esculpir a la porta Raudusculana, una porta que hi havia a la muralla Serviana al peu de l'Aventí, un home banyut que representava Cippus.

## Referències

* ↑ Smith, William (editor). A Dictionary of Greek and Roman Biography and Mythology (en anglès), 1870.
* ↑ Grimal, Pierre. Diccionari de mitologia grega i romana. barcelona: Edicions de 1984, 2008, p. 107. ISBN 9788496061972.
# Genuri

Genuri (en sard, Genuri) és un municipi italià, dins de la província de Sardenya del Sud. L'any 2007 tenia 386 habitants. Es troba a la regió de Marmilla. Limita amb els municipis de Baradili, Sini (OR), Genoni, Setzu i Turri.

## Administració

Llista d'alcaldes :
| Període | Identitat | Partit |
| 2006- | Mario Contu | Llista cívica |
# Genuci Aventinensis

Aventinensis (en llatí: Aventinensis) fou el cognomen que portà una branca plebea de la gens Genúcia. El nom deriva del turó Aventí, que era una zona de Roma on vivien molts de plebeus. Descendien del tribú Gneu Genuci, assassinat l'any 473 aC.
Altres personatges destacats van ser:
* Luci Genuci Aventinensis, cònsol de Roma el 365 aC i el 362 aC.
* Gneu Genuci Aventinensis, cònsol el 363 aC.
* Luci Genuci Aventinensis, tribú de la plebs el 342 aC.
* Luci Genuci Aventinensis, cònsol el 303 aC.

## Referències

* ↑ Alberich, Joan; André, Avel·lí; Blay, Maite; Borràs, Joana; Romero, Carmen. Diccionari Llatí-Català de noms propis. Barcelona: Columna, 1994.
* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 418.
# Germán Leguía

Germán Carlos Leguía Dragó (Lima, 2 de gener de 1954) és un exfutbolista peruà de la dècada de 1980.
Va formar part de l'equip peruà a la Copa del Món de 1978 i 1982.
Pel que fa a clubs, defensà els colors de Universitario, Elx CF, 1. FC Köln, Beveren, Farense.

## Referències

* ↑ Germán Leguía Fitxa i estadístiques a la FIFA
* ↑ Tabeira, Martín. «Copa América 1979». RSSSF, 15-07-2011.
* ↑ Tabeira, Martín. «Copa América 1983». RSSSF, 19-09-2013.
* ↑ «2-1: El.ELCHE DIJO ADIOS» (en castellà) p. 20. Mundo Deportivo, 15-04-1985.
* ↑ Cruz, Jorge Luis. «Leguía: "Si ganamos la Libertadores, me acabo el whisky de Lima"» (en castellà). Depor.pe, 25-12-2009. Arxivat de l'original el 31 de març 2014. [Consulta: 15 maig 2018].
* ↑ Vergeten speler: German Leguia (2) Arxivat 2016-04-11 a Wayback Machine. - Eskabee (neerlandès)
* 1 2 Germán Leguía a National-Football-Teams.com (anglès)
# Ghjuvan Vitu Grimaldi

Gjhuvan Vitu Grimaldi (Ajaccio, 1804 - 1863) fou un metge i escriptor cors. Fou deixeble d'Ottavio Renucci. Treballà com a metge el 1831 i conspirà a favor de Napoleó III a la Romanya, raó per la qual fou expulsat d'Itàlia el 1834. Després de la revolució de 1848 va representar la regió de Niolo al Consell General d'Ajaccio de 1850 fins a la seva mort. També fou professor de filosofia a l'Escola Fesch d'Ajaccio, i més tard fou inspector d'escoles primàries. Va escriure el poema històric Bartulumea.

## Enllaços externs

* Biografia Arxivat 2009-07-04 a Wayback Machine. (francès)
# Gerberga (filla de Guillem el Sant)

Gerberga (755?-834) fou filla de Guillem I de Tolosa i de Cunegunda d'Austràsia, per línia materna era per tant neta de Carloman I, rei dels francs. També fou germana de Bernat de Septimània, que fou duc de Septimània i de la Gòtia; de Berà, primer comte de Barcelona; de Gaucelm, comte de Rosselló i Empúries; i d'Heribert. Destinada a la vida religiosa per la seva família, va ser monja. Després d'una batalla a la guerra civil franca, l'emperador Lotari I n'ordenà la seva execució a Chalon-sur-Saône l'any 834 i fou llançada al riu Saona dins d'una bóta.

## Referències

* ↑ Gerberga de Auvergne a ancestry.com
* ↑ Cronologia històrica, 834
* ↑ Ramon d'Abadal i Calderó. Jaume Sobrequés i Callicó. El Domini carolingi a Catalunya. Institut d'Estudis Catalans, 1986, p.294.
# Gir oceànic de Beaufort

El Gir oceànic de Beaufort (en anglès: Beaufort Gyre) és un gir oceànic (corrent oceànic) conduït pel vent, que es troba a l'oceà Àrtic. El Gir de Beaufort conté tant gel com aigua. Acumula aigua dolça pel procés de fondre el gel que flota a la superfície de l'aigua.

## Estudis

L'oceanògraf Andrey Proshutinsky ha teoritzat que si els vents del gir oceànic s'afebleixen grans volums d'aigua dolça podrien escapar al nord de l'oceà Atlàntic causant grans impactes en la circulació de l'oceà i en el clima.

## Referències

* ↑ Lippsett, Lonny «The Flywheel of the Arctic Climate Engine: Remote Beaufort Gyre Expeditions Reveal Clues to Climate Change». Oceanus, 44, 3, 2005, p. 28.. Expanded Academic ASAP. Web. 13 Oct. 2009.
* ↑ "On top of the World." Oceanus (Sept. 2005): 1. Web. 19 Oct. 2009.

## Enllaços externs

* The Beaufort Gyre Exploration Project
# Gelredome

El Gelredome és un estadi multiús de la ciutat d'Arnhem, capital de la província Güeldres als Països Baixos. La seva adreça és Batavierenweg 25, 6841 HN Arnhem.
El futbol és l'activitat més important de l'estadi, i hi juga com a local el Vitesse Arnhem de l'Eredivisie.
També s'hi organitzen concerts, festes de música house, partits de la Copa Davis de tennis i esdeveniments com ara el Monsterjam. Hi ha hagut concerts de diferents artistes, com Anastacia, Britney Spears, Justin Timberlake, Metallica, Bruce Springsteen, Madonna, Shakira, Radiohead, Coldplay, Guns N 'Roses i l'any 2003 es va dur a terme el Tiësto in Concert pel famós DJ Tijs Verwest DJ Tiësto.

## Història

El Gelredome va ser un invent del llavors president de Vitesse, Karel Aalbers, el 1986. El president volia crear un club amb activitats comercials com el Chelsea FC i la seva Chelseavillage. La idea d'un estadi amb un camp extraïble venia d'una caixa de llumins. La inspiració venia de visites a l'Astrodome a Houston. Al principi l'estadi es deia Akzodrôme pel patrocinador principal Akzo, una companyia multinacional de productes químics, que té la seu a Arnhem. Després el nom canviava amb la construcció financera de diversos empreses i bancs i la província Gelderland. Gelre és la denominació antiga de la província. L'estadi Veltins-Arena de l'equip alemany Schalke 04 és una còpia més moderna i més gran del Gelredome i en la construcció d'aquest estadi els dos clubs van col·laborar.

## Enllaços externs

* Lloc web del Gelredome
# Gerbillurus tytonis

Gerbillurus tytonis és una espècie de mamífer rosegador de la família dels múrids. És endèmic de l'oest de Namíbia. El seu hàbitat natural són els camps de dunes, incloent-hi les dunes altes (de fins a 300 m) i les dunes fitogèniques. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, tytonis, significa ‘de Tyto’ en llatí i es refereix al fet que els primers espècimens de G. tytonis foren cranis trobats entre els excrements d'òlibes (Tyto alba).

## Referències

* ↑ Cassola, F. Gerbillurus tytonis. UICN 2016. Llista Vermella d'espècies amenaçades de la UICN, edició 2016, consultada el 12 juliol 2017.
* ↑ Skinner, J. D.; Chimimba, C. T. The Mammals of the Southern African Sub-region (en anglès). 3a edició, revisada. Cambridge University Press, 2006, p. 181. ISBN 9781107394056.
Espècies vivents de jerbus petits :
Regne: Animalia · Embrancament: Chordata · Classe: Mammalia · Ordre: Rodentia  · Família: Muridae :
Tribus Ammodillini, Desmodilliscini, Gerbillurini i Taterillini :
Tribu Gerbillini :
Categoria :
# George Eaton

George Eaton va ser un pilot de curses automobilístiques canadenc que va arribar a disputar curses de Fórmula 1.
Va néixer el 12 de novembre del 1945 a Toronto, Ontario, Canadà.

## A la F1

George Eaton va debutar a la desena i penúltima cursa de la temporada 1969 (la vintena temporada de la història) del campionat del món de la Fórmula 1, disputant el 5 d'octubre del 1969 el GP dels Estats Units al circuit de Watkins Glen.
Va participar en un total de tretze curses puntuables pel campionat de la F1, disputades en tres temporades consecutives (1969 - 1971) aconseguint una desena posició com a millor classificació en una cursa i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | Posició | Punts |
| 1969 | Owen Racing Organisation | BRM | BRM | SUD | ESP | MON | HOL | FRA | GBR | ALE | ITA | CAN | USA Ret | MEX Ret | | | - | 0 |
| 1970 | Owen Racing Organisation | BRM | BRM | SUD Ret | | | | | | | | | | | | | - | 0 |
| 1970 | Owen Racing Organisation | BRM | BRM | | ESP NVQ | | | | | | | | | | | | - | 0 |
| 1970 | Yardley Team BRM | BRM | BRM | | | MON NVQ | BEL | HOL Ret | FRA 12 | GBR Ret | ALE | AUT 11 | ITA Ret | CAN 10 | USA Ret | MEX | - | 0 |
| 1971 | Yardley Team BRM | BRM | BRM | SUD | ESP | MON | HOL | FRA | GBR | ALE | AUT | ITA | CAN | USA 15 | | | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 13 | 0 | 0 | 0 | 0 | 0 |
# Glàndula odorífera

Les glàndules odoríferes són òrgans que produeixen secrecions oloroses que tenen funcions pròpies dins del comportament animal. Poden trobar-se a l'àrea genital de la majoria dels mamífers i en altres parts del cos, com a les aixelles dels humans i la glàndula preorbitària dels cèrvids. Aquestes produeixen un fluid semi-viscós que conté feromones. Són missatgers que indiquen informació referent a l'estatus, humor o potència sexual, o per marcar el territori. De vegades constitueixen mecanismes de defensa, com en el cas dels mefítids, la vaporització repel·leix depredadors.

## Referències

* ↑ G Thews; Ernst Mutschler. Anatomía, Fisiología y Patofisiología del hombre. Reverte, 1983, p. 2–. ISBN 978-84-291-5579-2 [Consulta: 16 juny 2012].

## Enllaços externs

* Glàndules odoríferes en animals
# Gouania

«Gouania» té aquests significats:
* Gouania (planta), gènere de plantes angiospermes de la família de les ramnàcies
* Gouania willdenowi, gènere monotípic de peixos de la família dels gobiesòcids
# Grammomys ibeanus

Grammomys ibeanus és una espècie de mamífer rosegador de la família dels múrids. Viu a altituds d'entre 1.900 i 3.600 msnm a Kenya, Malawi, el Sudan del Sud, Tanzània, Uganda, Zàmbia i, possiblement, Moçambic. Es tracta d'un animal nocturn i arborícola. Els seus hàbitats naturals són els boscos montans perennifolis humits i les bardisses. Està amenaçat per la desforestació. El seu nom específic, ibeanus, fou format a partir de l'acrònim «Imperial British East Africa».

## Referències

* ↑ Dieterlen, F.; Taylor, P. J.; Boitani, L. Grammomys ibeanus. UICN 2016. Llista Vermella d'espècies amenaçades de la UICN, edició 2016, consultada el 5 gener 2018.
* ↑ Entrada «Grammomys» d'Animalia (en anglès).
# Govern Revolucionari d'Angola en l'Exili

El Govern Revolucionari d'Angola en l'Exili (portuguès Govêrno revolucionário de Angola no exílio, GRAE) va ser un govern en l'exili liderat pel Front Nacional d'Alliberament d'Angola (FNLA), amb base a Kinshasa. Holden Roberto va ser el president del GRAE. El GRAE fou fundat l'abril de 1962 i tenia llurs forces armades estacionades a la República Democràtica del Congo, on hi duien a terme entrenament militar.
Tanmateix, quan Moïse Tshombé esdevingué primer ministre del Congo-Kinshasa, l'ajuda congolesa al GRAE fou reduïda. En juliol de 1964 el ministre d'afers exteriors del GRAE, Jonas Savimbi, va dimitir (en 1966 fundaria el seu propi moviment, UNITA).
Inicialment les forces del GRAE lluitaven principalment a les forests del nord de Dembo. Tanmateix, a començaments de 1969 el GRAE va obrir un segond front al llarg de la frontera amb Zàmbia.

## Reconeixement de l'OUA

Quan es va fundar l'Organització per a la Unitat Africana en 1963 el GRAE va rebre el reconeixement exclusiu com a govern legítim d'Angola, un moviment que va impulsar el govern congolès per expulsar les forces del MPLA (un moviment d'alliberament rival al FNLA) des del Congo-Kinshasa. Tanmateix en 1964 l'OUA també va reconèixer el MPLA com a moviment d'alliberament legítim, i el suport al GRAAE va minvar gradualment. Durant el període 1971-1972 el GRAE va rebre 61.666 lliures esterlines de l'OUA, el 5,69% de les quantitats totals donats per l'OUA a diferents moviments d'alliberament africans en el moment. Durant el mateix període, l'OUA va donar al MPLA 180.334 lliures esterlines.

## Vincles internacionals

El GRAE va constituir un bloc de moviments africans, juntament amb el Congrés Panafricanista (Sud-àfrica), el Comitè Revolucionari de Moçambic i la Unió Nacional Africana de Zimbabwe. A través d'aquesta cooperació, el GRAE va donar una mica d'ajuda militar al seu homòleg de Moçambic. En la dècada de 1960, el GRAE rebre una gran part de l'ajuda humanitària per als refugiats angolesos procedents de fonts occidentals. Va ser recolzat per la República Popular de la Xina i també va rebre algun tipus d'assistència de la bloc soviètic.

## Referències

* 1 2 3 4 5 Whitaker, Paul M.. The Revolutions of 'Portuguese' Africa, in The Journal of Modern African Studies, Vol. 8, No. 1. (Apr., 1970), pp. 15-35.
* ↑ Angola: Profiles
* ↑ Gonidec, Pierre François. African Politics. The Hague: Matinus Nijhoff, 1981. p. 272

## Enllaços externs

* Web del FNLA